Държавен вестник, бр. 19, 2011 г., стр. 96

СТР.  96	
Д Ъ Р Ж А В Е Н  В Е С Т Н И К 	
БРОЙ  19
1. заданието за изготвяне на плана със 
съответните приложения;
2. протоколът от общественото обсъждане;
3. справка за неотразените бележки по 
общественото обсъждане и възражения и 
становища по тях;
4. отчети от проучвания и изследвания, 
извършени в процеса на разработване на 
проекта;
5. резултати от инициативи по чл. 12, ал. 2;
6. писмените становища на заинтересува­
ните ведомства и общини. 
(3) Графичните части на проекта се изра­
ботват в цифров вид във формат, определен 
със заданието върху цифрова картна основа, 
и се предават на възложителя на електронен 
и на хартиен носител в подходящ мащаб. 
Чл. 17. (1) Проектите на планове за опазване 
и управление на недвижими културни ценнос­
ти се внасят за приемане в Министерството 
на културата или в съответната община от 
възложителите. Когато възложител е минис­
търът на културата или кметът на общината, 
проектите се внасят от изпълнителите. 
(2) Проектът на план за опазване и упра­
вление се внася за приемане, комплектуван 
съгласно чл. 16, ал. 2. 
Чл. 18. Министерството на културата, съ­
ответно общината, връща плана с мотивирано 
становище на възложителя, съответно на из­
пълнителя, в едномесечен срок от внасянето 
му при констатиране на:
1. непълноти в съдържанието на плана 
съгласно утвърденото задание;
2. други нарушения на закона или на наред­
бата във връзка с процедурите по съгласуване 
или приемане.
Чл. 19. (1) В тримесечен срок от внасянето 
на проекта на план за опазване и управление 
за недвижими културни ценности, вписани в 
Индикативната листа на Република България и 
за археологически резервати в Министерството 
на културата, се организира разглеждането му 
на заседание на Специализирания експертен 
съвет по чл. 64, ал. 2 ЗКН. 
(2) Най-малко 60 дни преди внасянето на 
проекта на заседание на Специализирания 
експертен съвет Министерството на културата 
изпраща плана за:
1. съгласуване с министъра на регионално­
то развитие и благоустройството, а когато в 
границите на недвижимата културна ценност 
попадат защитени територии по Закона за за­
щитените територии и Закона за биологичното 
разнообразие – и с министъра на околната 
среда и водите;
2. становище до други заинтересувани ве­
домства, областни управители, общини и други 
институции по преценка, когато възложител 
е министърът на културата. 
(3) В случаите, когато документацията по 
проекта е в голям обем и е невъзможно да 
бъде изпратена, органите и институциите по 
ал. 2 се уведомяват писмено за условията и 
мястото за предварително запознаване с про­
екта. Съобщението за условията и мястото 
за предварително запознаване с проекта се 
публикува и на интернет страницата на Ми­
нистерството на културата.
(4) Министърът на регионалното развитие 
и благоустройството, министърът на околната 
среда и водите и органите и институциите по 
ал. 2, т. 2 съгласуват плана за опазване и уп­
равление в двумесечен срок от получаването 
на искането по ал. 2. 
Чл. 20. (1) На заседанието на Специали­
зирания експертен съвет проектът на план 
за опазване и управление се представя от 
изпълнителя. Въз основа на представените 
становища след проведени обсъждания Спе­
циализираният експертен съвет предлага на 
министъра на културата: 
1. да съгласува и внесе проекта в Минис­
терския съвет за приемане; 
2. да съгласува и внесе проекта в Минис­
терския съвет за приемане след отразяване 
в определен срок на бележките и предложе­
нията по плана;
3. да върне проекта за преработване.
(2) При изразено на заседанието особено 
мнение по становището на Специализирания 
експертен съвет то не се приема, ако не бъде 
мотивирано и депозирано писмено в Минис­
терството на културата в 3-дневен срок.
(3) Протоколът от заседанието с приетото 
становище на Специализирания експертен съ­
вет се утвърждава от министъра на културата. 
(4) В 15-дневен срок след утвърждаването 
на протокола по ал. 3 Министерството на 
културата изпраща на възложителя, съот­
ветно на изпълнителя, копия от протокола, 
становищата, бележките и предложенията.
(5) В 15-дневен срок след съгласуването на 
проекта министърът на културата го внася в 
Министерския съвет за приемане.
Чл. 21. (1) В тримесечен срок от внасянето 
на проекта на план за опазване и управление 
за групови недвижими културни ценности от 
национално значение и за единични недвижими 
културни ценности от национално значение 
в случаите, когато се отдават на концесия, в 
Министерството на културата се организира 
разглеждането му на заседание на Специали­
зирания експертен съвет по чл. 64, ал. 2 ЗКН. 
(2) Най-малко 60 дни преди внасянето на 
проекта на заседание на Специализирания 
експертен съвет Министерството на културата 
изпраща плана за становище до други заин­
тересувани ведомства, областни управители, 
общини и други институции по преценка в 
случаите, когато възложител е министърът 
на културата.